Cuneiform Tablet KTS 2 45
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma um-mì-a-nu-kà-ma a-na i-dí-IŠTAR qí-bi-ma šu-ku-bu-um DUMU zu-zu ku-nu-uk ru-ba-im il₅-qé-a-kum a-na 1 ma-na 7.5 GÍN KÙ.GI ší-ip-qá-ti-šu-nu 2 ma-na KÙ.BABBAR e-ri-ìš-ni-a-tí-ma ú-la ni-dì-šu-um um-ma a-ta-ma na-ru-qí ú-pá-ḫa-ar-ma a-na a-lim{ki} a-la-ak a-pu-tum mì-ma a-na a-wi-lim la ta-da-an šu-ma mì-ma ta-tí-dí-šu ù né-nu ku-nu-uk ru-ba-i ni-la-qé-a-kum KÙ.BABBAR ma-la i-na qá-ti-kà i-ba-ší-ú li-qé-am-ma ti-ib-am-ma a-tal-kam ù šu-ma ba-ab-ta-kà mì-ma i-ba-ší a-na ša ki-ma ku-a-ti e-zi-ib-ma ti-ib-am-ma a-tal-kam ší-im li-bi-kà ša-am {d}a-šur ù DINGIR.ḪI-a-ú-ni li-ṭù-lu ma-ma-an a-na KÙ-pí-kà 1 GÍN la i-ṭá-ḫi-ú al-kam-ma né-nu a-na e-ṣí-im šu-ku-ba-am ni-na-sà-aḫ a-pu-tum a-na a-wa-at ṭup-pí-im i-ḫi-id-ma la ta-ba-ṭì-il₅ ti-ib-am-ma a-tal-kam šu-ma um-ma šu-ut-ma a-ni-ma dì-nam um-ma a-ta-ma a-na a-lim{ki} a-la-ak a-da-na-kum e-ṣa-am ù ma-dam qá-ti um-mì-a-ni-a-ma a-da-na-kum